IQTISODIYOT REAL SEKTORI KORXONALARINING MOLIYAVIY BARQARORLIGINI YaNADA OShIRISh ChORA-TADBIRLARI TO‘G‘RISIDA

Iqtisodiyot real sektori korxonalarining kapitallashuv darajasini yanada oshirish va moliyaviy barqarorligini mustahkamlash, iqtisodiy nochor korxonalarni moliyaviy sog‘lomlashtirish va boshqarish mexanizmlarini takomillashtirish, iqtisodiyotni tarkibiy o‘zgartirish, ishlab chiqarishni modernizatsiyalash, texnik va texnologik qayta jihozlash jarayoniga investitsiyalarni, shu jumladan, tijorat banklarining mablag‘larini keng jalb etish maqsadida:
 4. Vazirlar Mahkamasi bir oy muddatda:
 auksion va tanlov savdolarida bankrot korxonalarni tijorat banklariga sotish Tartibini;
 iqtisodiy nochor korxonalarni tijorat banklariga sotish bo‘yicha Respublika komissiyasi to‘g‘risidagi Nizomni tasdiqlasin.
 5. O‘zbekiston Respublikasi Markaziy banki O‘zbekiston Banklar uyushmasi, tijorat banklari bilan birgalikda bir oy muddatda:
 sotib olingan bankrot korxonalarda ishlab chiqarishni modernizatsiyalash, texnik va texnologik qayta jihozlash bo‘yicha investitsiya loyihalarini ishlab chiqish, ekspertiza qilish va sotish borasida tijorat banklari faoliyatini takomillashtirish;
 loyihalarni investitsiyalash, investitsiyaviy kreditlarni berish va xizmat ko‘rsatish masalalari bilan shug‘ullanuvchi tijorat banklarining tarkibiy bo‘linmalarini yuqori malakali mutaxassislar bilan to‘ldirish bo‘yicha kompleks chora-tadbirlarni ishlab chiqsin va tasdiqlasin.
 6. O‘zbekiston Respublikasi Prezidentining “O‘zbekiston iqtisodiyotida xususiy sektorning ulushi va ahamiyatini tubdan oshirish chora-tadbirlari to‘g‘risida”gi 2003-yil 24-yanvarda qabul qilingan PF-3202-son Farmoni 3-bandining ikkinchi, uchinchi va beshinchi xatboshilari o‘z kuchini yo‘qotgan deb hisoblansin.
 7. O‘zbekiston Respublikasi Davlat mulki qo‘mitasi manfaatdor vazirliklar va idoralar bilan birgalikda bir oy muddatda qonun hujjatlariga ushbu Farmondan kelib chiqadigan o‘zgartish va qo‘shimchalar to‘g‘risida Vazirlar Mahkamasiga takliflar kiritsin.
 8. Mazkur Farmonning ijrosini nazorat qilish O‘zbekiston Respublikasining Bosh vaziri Sh.M. Mirziyoyev va O‘zbekiston Respublikasi Markaziy banki raisi F.M. Mullajonov zimmasiga yuklansin.